Diari Oficial de la Generalitat Valenciana


Sumari del DOGV 6340, del 25-08-2010 (2010/9198)

Aprovació provisional de l'expedient de revisió del Pla General Municipal d'Ordenació.
--------------------------------------------------------------------------------------

### Dades del document

Número de DOGV
:   6340

Data del DOGV
:   25-08-2010

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2010/9198


Data del document
:   02-08-2010

Organisme emissor
:   Ajuntament de Sant Joan d'Alacant

Tipus de document
:   Anunci

Descriptors 

:   * Sant Joan d'Alacant
    * administració local
    * pla d'urbanisme

Aprovació provisional de l'expedient de revisió del Pla General Municipal d'Ordenació. [2010/9198]  
El Ple de l'Ajuntament, en la sessió celebrada el dia 30 de juliol de 2010, ha adoptat un acord en relació amb l'expedient de revisió del Pla General, pel qual:   
Primer. Acorda estimar o desestimar les al·legacions formulades durant els tres períodes en què s'ha sotmés a informació pública l'expedient, de conformitat amb l'informe que -en relació amb les al·legacions- ha emés l'equip redactor, amb la supervisió dels tècnics municipals, i que s'incorpora com a annex a l'acord a què es fa referència.   
Segon. Aprova provisionalment el Pla General revisat, d'acord amb el que disposa l'article 83.5 de la Llei 16/2005, de 30 de desembre. Així mateix, inicia, a l'efecte d'una major transparència i difusió del document aprovat provisionalment, un període d'informació pública d'un mes, únicament i a l'efecte de coneixement general i públic del Pla General aprovat provisionalment. No s'obrirà el tràmit per a formular-hi al·legacions atesa la seua improcedència. El Pla General està exposat a l'Oficina d'Urbanisme a fi que qualsevol persona interessada o afectada per les modificacions en les actuacions puga conéixer el Pla General aprovat provisionalment i, quan s'escaiga, hi puga interposar un recurs contra l'acte d'aprovació definitiva autonòmica del Pla General.  
Tercer. Aprova la proposta tècnica de memòria ambiental, i se'n procedeix a la remissió a l'òrgan ambiental competent per a l'aprovació definitiva.  
Quart. Es comunicarà, als qui han formulat al·legacions, el contingut de l'informe emés per l'equip redactor relatiu a aquestes i a la corresponent publicació de la present resolució aprovatòria, a l'efecte establit en l'article 59.6 de la Llei 30/1992, de 26 de novembre.   
Cinqué. Es remet el Pla aprovat provisionalment a les administracions sectorials que han emés un informe desfavorable i a aquelles la legislació reguladora de les quals així ho requereix.  
Sisé. Es remet el Pla aprovat provisionalment, diligenciat, en tres exemplars, juntament amb l'expedient administratiu, a la conselleria competent en urbanisme, en què se'n sol·licita l'aprovació definitiva, d'acord amb el que disposen els articles 83.5 de la Llei 16/2005 i 219 del Decret 67/2006.  
L'expedient aprovat provisionalment i l'informe que motiva l'estimació o desestimació de les al·legacions formulades, estaran a disposició de les persones interessades durant el termini indicat -comptador des de la publicació en el Diari Oficial de la Comunitat Valenciana- al Servei d'Urbanisme, avinguda de la Rambla, 56, entresòl, dies laborables de dilluns a divendres, de 09.00 a 14.00 hores, i en la web municipal: ; telèfon: 635 072 968; fax: 160 368 021; correu electrònic: .   
Sant Joan d'Alacant, 2 d'agost de 2010.- L'alcalde president accidental: Baltasar Ortiz Gutiérrez.